

**Қарағанды облысының аумағындағы мемлекеттік жер қорының жерлерін Жамбыл облысы шаруашылықтарының пайдалануын тоқтату туралы**

Қазақстан Республикасы Үкіметінің 2001 жылғы 19 қарашадағы N 1482 қаулысы

      Қазақстан Республикасының Үкіметі қаулы етеді:

      1. Қарағанды облысының аумағындағы мемлекеттік жер қорының көлемі 1319 мың гектар жерлерін Жамбыл облысы шаруашылықтарының пайдалануы тоқтатылсын.

      2. "Жезқазған облысының аумағындағы мемлекеттік жер қорларының жерлерін пайдалану туралы" Қазақ ССР Министрлер Советінің 1985 жылғы 27 наурыздағы N 113 қаулысына мынадай өзгерістер енгізілсін:

      атауындағы және 1-тармақтағы "Жезқазған облысы" деген сөздер "Қарағанды облысы" деген сөздермен ауыстырылсын;

      1-тармақтағы:

      "4144" деген сан "2825" деген санмен ауыстырылсын;

      "Жамбыл облысына көлемі 1319 мың га" деген сөздер алынып тасталсын.

      3. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК